SVT ยกทัพสินค้าออกบูธ “สหกรุ๊ปแฟร์” เปิดตัวแอป SUN V รองรับซื้อผ่านตู้ทั่วไทย
SVT ยกทัพสินค้าและตู้จำหน่ายสินค้าอัตโนมัติออกบูธงาน “สหกรุ๊ปแฟร์ ครั้งที่ 26 ปี 65 พร้อมเปิดตัวแอพพลิเคชั่น SUN V รองรับการใช้บริการซื้อสินค้าผ่านตู้จำหน่ายสินค้าอัตโนมัติทั่วประเทศ
SVT ยกทัพสินค้าและตู้จำหน่ายสินค้าอัตโนมัติออกบูธงาน “สหกรุ๊ปแฟร์ ครั้งที่ 26 ปี 65 พร้อมเปิดตัวแอพพลิเคชั่น SUN V รองรับการใช้บริการซื้อสินค้าผ่านตู้จำหน่ายสินค้าอัตโนมัติทั่วประเทศ
6 ก.ค. 2565

นายพิศณุ โชควัฒนา กรรมการผู้อำนวยการ บริษัท ซันเวนดิ้ง เทคโนโลยี จำกัด (มหาชน) หรือ SVT พร้อมด้วย นางสาวภัทรวดี โชติธรรมนาวี รองผู้อำนวยการสายงานบัญชีและการเงิน นายคเณศร์ อรรถไพศาลกุล รองผู้อำนวยการสายงานการตลาด และพนักงานบริษัทร่วมออกบูธ งานสหกรุ๊ปแฟร์ ครั้งที่ 26 ประจำปี 2565 ภายใต้แนวคิด ธีมจัดงาน “ปลดล๊อค ช๊อปสวนกระแส” ยกสินค้าและตู้จำหน่ายสินค้าอัตโนมัติประเภทต่างๆ ร่วมจัดแสดงสินค้าและเปิดตัวแอพพลิเคชั่น SUN V ให้ผู้เข้าร่วมงาน ลงทะเบียน ร่วมสนุก และสะสมแต้มสมาชิก รองรับการใช้บริการซื้อสินค้าผ่านตู้จำหน่ายสินค้าอัตโนมัติทั่วประเทศ
นอกจากนี้ ยังมีบริการ การซื้อตู้จำหน่ายสินค้าอัตโนมัติ, เช่าตู้สินค้าอัตโนมัติ การทำแฟรนไชส์ตู้สินค้าอัตโนมัติ แก่ผู้ประกอบการที่สนใจ ตลอดจนประชาชนทั่วไป ณ บูธ  A1-A5 ศูนย์นิทรรศการและการประชุมไบเทค บางนา เมื่อเร็วๆนี้